Аԥсны акоронавирус злаз ԥшьҩык рыԥсҭазаара иалҵит иҳаҩсыз уахыки-ҽнаки рыла
23:30 22.10.2021 (ирҿыцуп: 23:14 25.10.2021)
© Sputnik / Томас ТхайцукГудаутская ЦРБ
© Sputnik / Томас Тхайцук
Аепидемиа ҟалеижьҭеи Аԥсны акоронавирус зцәа иаланы иаадырԥшыз ауаа рхыԥхьаӡара 30656-ҩык рҟынӡа инаӡеит, ргәы бзиахахьеит 25907-ҩык ауааԥсыра, рыԥсҭазаара иалҵит 441-ҩык.
АҞӘА, жьҭаара 22 - Sputnik. Иҳаҩсыз уахыки-ҽнаки рыла акоронавирус рылоу ирыламу агәаҭаразы атестқәа рзыҟарҵеит 529-ҩык ауааԥсыра, урҭ рахьтә 160-ҩык аҿкы шрылаз аадырԥшит.
Гәдоуҭатәи ахәышәтәырҭаҿы рыԥсҭазаара иалҵит хҩык апациентцәа: 88 шықәса зхыҵуаз аԥҳәыси 52-еи 62-еи шықәса зхыҵуаз ахацәеи. Аҟәатәи амобилтә госпиталь аҿы лыԥсҭазаара далҵит 1935 шықәсазы ииз аԥҳәыс.
Абыржәтәи аамҭазы Гәдоуҭатәи араионтә хәышәтәырҭа хадаҿы ишьҭоуп 33-ҩык, рҭагылазаашьа бааԥсуп фҩык, ибжьаратәуп - 23-ҩык. Аҟәатәи аинфекциатә хәшәтәырҭаҿы ирхәышәтәуеит акоронавирус зцәа иалоу 33-ҩык, урҭ рахьтә жәаҩык апациентцәа рҭагылазаашьа уадаҩуп. Очамчыра ирхәышәтәуеит фҩык, Гагратәи ахәышәтәырҭаҿы - 16-ҩык, урҭ рахьтә ԥшьҩык рҭагылазаашьа уадаҩуп. Тҟәарчалтәи ахәышәтәырҭаҿы - быжьҩык апациентцәа. Аҟәа иҟоу амобилтә госпиталь аҿы - 78-ҩык апациентцәа, 12-ҩык рҭагылазаашьа хьанҭоуп.
Ауааԥсыра акоронавирус рацәыхьчаразы аоперативтә штаб ааԥхьара ҟанаҵоит аҿкы аламырҵәаразы иахәҭоу аԥҟарақәа ирықәныҟәаларц.